b"\n_START_ARTICLE_\nChristophe Dugarry\n_START_PARAGRAPH_\nChristophe Dugarry (s. 24. maaliskuuta 1972 Lormont, Ranska) on ranskalainen jalkapallohy\xc3\xb6kk\xc3\xa4\xc3\xa4j\xc3\xa4. H\xc3\xa4n voitti maailmanmestaruuden vuoden 1998 MM-kisoissa ja Euroopan-mestaruuden vuoden 2000 EM-kisoissa._NEWLINE_Dugarry aloitti uransa vuonna 1988 FC Girondins de Bordeaux'ssa, jossa pelasi vuoteen 1996 asti. H\xc3\xa4n palasi viel\xc3\xa4 bordeauxlaisseuraan tammikuussa 2000. Dugarryn parhaat saavutukset seuratasolla tulivat juuri FC Girondins de Bordeaux'ssa, vaikka h\xc3\xa4n k\xc3\xa4vi pelaamassa kauden 1996-97 Serie A:ssa AC Milanin joukkueessa ja lyhyit\xc3\xa4 jaksoja FC Barcelonassa, Olympique Marseillessa ja Birmingham City FC:ss\xc3\xa4. Christophe Dugarry lopetti uransa kaudella 2004\xe2\x80\x932005 Qatar SC:ss\xc3\xa4._NEWLINE_Ranskan jalkapallomaajoukkueessa Dugarry debytoi 26. toukokuuta 1994 Australiaa vastaan. H\xc3\xa4n osallistui vuoden 1996 (semifinaali) ja vuoden 2000 (mestaruus) EM-kisoihin sek\xc3\xa4 vuoden 1998 (mestaruus) ja vuoden 2002 MM-kisoihin. Dugarry pelasi Ranskan maajoukkueessa vuoteen 2002 asti yhteens\xc3\xa4 55 maaottelussa tehden niiss\xc3\xa4 kahdeksan maalia."